b'\n_START_ARTICLE_\nInsomnija (roman)\n_START_SECTION_\nOsebe\n_START_PARAGRAPH_\nZarja je rde\xc4\x8delasa 17-letnica, ki rada hodi na zabave, ne samo med vikendom ampak tudi med tednom. Ponavlja letnik in je v razredu, kjer je nih\xc4\x8de ne mara. Je visoka, lepega obraza in rjavih o\xc4\x8di. Ima brata dvoj\xc4\x8dka Gabrijela s katerim sta ve\xc4\x8dino \xc4\x8dasa \xc5\xbeivela sama. Star\xc5\xa1i so bili malokdaj doma._NEWLINE_Kristina je 16-letna Zarjina zaupnica in najbolj\xc5\xa1a prijateljica. Ima \xc5\xa1est let starej\xc5\xa1ega brata Lucijana. Zaplete se z Zarjinim dvoj\xc4\x8dkom Gabrijelom._NEWLINE_Lucijan je 22-letni postavni rjavolasec in direktor hotela. Je Kristinin brat. Ima punco Janjo, ki je razvajena in vse kar vidi na njemu, je denar. Kasneje imata skupaj h\xc4\x8derko, za katero skrbita Lucijan in Zarja.\n_START_SECTION_\nVsebina\n_START_PARAGRAPH_\nZarjo med odmorom napade so\xc5\xa1olka Taja in ravno takrat se zanjo postavi punca, ki je popularna na \xc5\xa1oli. Njeno ime je Kristina. Postaneta najbolj\xc5\xa1i prijateljici. Zarja ni vedela, da bo dan, ko je bila povabljena h Kristini na zabavo, spremenil njeno \xc5\xbeivljenje. Tam namre\xc4\x8d spozna njenega brata Lucijana. Pri\xc4\x8dela sta se na skrivaj dobivati in za to je vedela samo Kristina._NEWLINE_Mesec dni kasneje Zarja izve, da je Lucijanova punca Janja, nose\xc4\x8da. Slabe novice so se kar pri\xc4\x8dele vrstiti. Tako se Zarja zapre vase in cele dneve jo\xc4\x8de. Vsako no\xc4\x8d ima grozne no\xc4\x8dne more, dokler ji njena mama ne da izbire, in sicer ali pogovor z Lucijanom ali s psihiatrom. Odlo\xc4\x8di se za slednjega._NEWLINE_Lucijan se je zares boril, da bi dobil nazaj ljubezen svojega \xc5\xbeivljenja in bi zanjo storil vse, \xc4\x8detudi to pomeni, da jo pusti pri miru, dokler se sama ne odlo\xc4\x8di druga\xc4\x8de. Po dolgotrajnih pogovorih ugotovita, da ne moreta \xc5\xbeiveti en brez drugega. Z Zarjinim razredom odideta na maturantski izlet, po katerem izvesta, da bosta dobila otroka. \xc4\x8ceprav prestra\xc5\xa1ena se odlo\xc4\x8dita, da bosta otroka obdr\xc5\xbeala. Vendar temu ni konca. Kaj se zgodi z Janjo in njenim otrokom?_NEWLINE_Knjiga je lahko in hitro branje, ki bi jo priporo\xc4\x8dila predvsem mladostnikom.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la samostojno leta 2011 pri zalo\xc5\xbebi Murano v nakladi 250 izvodov.'